ՄԵՂՐԻ ՀԱՄԱՅՆՔԻ ՂԵԿԱՎԱՐ ԽԱՉԱՏՈՒՐ ԱՆԴՐԵԱՍՅԱՆԻ ՇՆՈՐՀԱՎՈՐԱԿԱՆ ՈւՂԵՐՁԸ ՍԿԱՈւՏՆԵՐԻ ՄԻՋԱԳԱՅԻՆ ՕՐՎԱ ԿԱՊԱԿՑՈՒԹՅԱՄԲ

Սիրելի սկաուտներ,

Այսօր նշվում է սկաուտական շարժման միջազգային օրը, որը մեզ վերստին հիշեցնում է բարության, ընկերության և ծառայության կարևորությունը։

Սկաուտ լինել նշանակում է կյանքն ապրել ազնիվ, պատասխանատու և ակտիվ կենսադիրքով՝ միշտ պատրաստ ուրիշներին օգնելու և շրջակա միջավայրն ավելի գեղեցիկ դարձնելու:

Դուք այն սերունդն եք, որը առաջնորդվում է մնայուն արժեքներով, սովորում հարգել և սիրել բնությունը, կառուցել ամուր ընկերություն և գտնել իր տեղը մեզ շրջապատող աշխարհում։ Ձեր կատարած յուրաքանչյուր քայլ՝ անկախ նրանից, թե որքան փոքր է կամ մեծ, նկատելի ազդեցություն ունի բոլորիս ապագայի վրա։

Այսօրը լավ առիթ է նաև հիշելու ձեր նվաճումները, շնորհակալություն հայտնելու նվիրվածության համար և կոչ անել շարունակել աննահանջ առաջ ընթանալ՝ նորացվող նպատակներով և երազանքներով։

Մաղթում եմ ձեզ ուժ, կորով, միասնություն և անսահման ոգեշնչում՝ աշխարհն ավելի լավը դարձնելու ճանապարհին։

Եղե՛ք միշտ պատրաստ: